Լեզգիերեն

Լեզգիերեն,  լեզգիների լեզուն։ Պատկանում է հյուսիս–կովկասյան կամ դաղստանյան լեզուների լեզգիական խմբին։ Խոսվում է Դաղստանում և Ադրբեջանի հս. մասում։ Խոսողների թիվը՝ 800 հզ. (2010)։

Բարբառայնորեն տարբերակված է։ Ունի 5 ձայնավոր և հարուստ բաղաձայնական համակարգ, հոլովի (18) և սեռի կարգեր, բայի՝ 7 եղանակ, խոնարհման ձևերի բազմազանություն։ Պարզ նախադասության հորինվածքում առկա է նաև էրգատիվ կառուցվածք։ Այբուբենը՝ նախ արաբագիր, 1928-ից՝ լատինագիր, 1938-ից՝ ռուսագիր։

Ծանոթագրություններ 

Լեզուներ այբբենական կարգով
Իբերակովկասյան լեզվաընտանիք
Ռուսաստանի լեզուներ